Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 529/11/8811	Trebišov, 6.12.2013
EEČ : 2-69-690-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	Dňa 13.06.2011 vnikol do objektu XXXXX XXXXX a následne odcudzil 20 kg železného šrotu, pričom bol prichytený hliadkou XXXXX  XXXXX, čím spôsobil pre XXXXX XXXXX škodu vo výške 6,48 €, následnou lustráciou bolo zistené, že obvinený bol za obdobný čin v predchádzajúcich 12 mesiacoch postihnutý za priestupok proti majetku podľa § 50 ods. 1 Zák. č. 372/1990 Zb. o priestupkoch v znení neskorších predpisov peňažným trestom a to vo výške 20,- € pokutou na základe rozhodnutia XXXXX sp. zn. A/211/06261 z 09.02.2011, ktoré nadobudlo právoplatnosť 24.05.2011.

lebo je trestné stíhanie neprípustné podľa § 9 odsek 1 písmeno d, pretože obvinený zomrel.

Odôvodnenie:
	Uznesením povereného príslušníka XXXXX XXXXX pod sp. zn. XXXXX z 18.07.2011 bolo začaté trestné stíhanie a súčasne vznesené  obvinenie XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výrokovej časti tohto uznesenia.

	Dňa 16.09.2011 pod sp. zn. 2 Pv 529/11 bolo uznesením tunajšej prokuratúru podmienečne zastavené trestné stíhanie v zmysle § 216 ods. 1 písm. a, písm. b, písm. c Tr. por. a obvinenému bola uložená skúšobná doba v trvaní 24 mesiacov. Prokurátor skúmal, či sa obvinený v priebehu skúšobnej doby osvedčil a z toho dôvodu vyžiadal správu z Mestského úradu XXXXX, z ktorej vyplýva, že obv. XXXXX zomrel dňa 23.05.2013.
	Z vyššie uvedeného dôvodu bolo uznesením sp. zn. 2 Pv 529/11 z 22.10.2013 pokračované v trestnom stíhaní v zmysle § 217 ods. 1 Tr. por. 

	Podľa § 215 ods. 1 písm. d Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.

	Podľa § 9  ods. 1 písm. d Tr. por. trestné stíhanie je neprípustné proti tomu, kto zomrel. 

	Z potvrdenia Mestského úradu XXXXX z 09.10.2013 vyplýva, že XXXXX, nar. XXXXX, zomrel v Kráľovskom Chlmci 23.05.2013.

	Vzhľadom na vyššie uvedené dôvody bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor